arnastofnun/IGC-2024 huggingface dataset:
S-144/2012

Mál þetta, sem var dómtekið þann 4. september sl., höfðaði sýslumaðurinn á Akureyri 4. júlí sl., með ákæru á hendur Á-kvk-þgf R-kvk-þgf R-kvk-þgf, kt. 000000-0000, Móasíðu 1, Akureyri, fyrir;

„fíkniefnalagabrot, með því að hafa sunnudaginn 10. júní 2012, verið með í vörslum sínum 279,18 grömm af hassi og 1,82 grömm af maríhúana, en lögreglan í Borgarnesi fann efnin í bakpoka ákærðu í farangursgeymslu bifreiðarinnar RR-782, en efni þessi hugðist hún flytja frá Reykjavík til Akureyrar.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, með síðari breytingum og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001, með síðari breytingum.

Þess er krafist að ákærða verði dæmd til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrá nr. 22.968, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Ákærða hefur komið fyrir dóm og játað sök. Með játningu hennar, sem ekki er ástæða til að efa að sé sannleikanum samkvæm, er nægilega sannað að hún hafi gerst sek um þá háttsemi sem í ákæru er lýst og þar er rétt heimfærð til laga. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Með sektargerð lögreglustjórans í Reykjavík þann 20. nóvember 2004 var ákærðu gert að greiða sekt vegna brots gegn lögum um ávana og fíkniefni nr. 65/1974 og reglugerð nr. 16/1986. Þá var ákærða með dómi 9. maí 2006 dæmd í 4 mánaða fangelsi, skilorðsbundið í 2 ár, fyrir brot gegn 1. mgr. 155. gr. almennra hegningarlaga. Þann 28. nóvember 2010 var ákærða dæmd til að greiða 200.000 kr. í sekt fyrir brot gegn 2. og 5. og 6. gr. laga um ávana og fíkniefni nr. 65/1674.

Refsing ákærðu ákveðst eftir þessu fangelsi í 2 mánuði en rétt þykir að fullnustu refsingarinnar verði frestað og falli niður að liðnum tveimur árum haldi ákærða almennt skilorð. Þá verður ákærða dæmd til að sæta upptöku á haldlögðum fíkniefnum eins og krafist er í ákæru.

Dóm þennan kveður upp E-kk-nf S-kk-nf, héraðsdómari.

D Ó M S O R Ð :

Ákærða, Á-kvk-nf R-kvk-nf R-kvk-nf, sæti fangelsi í tvo mánuði, en fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Gerð eru upptæk 279,18 grömm af hassi og 1,82 grömm af maríhúana, með nr. 22.968 í efnaskrá lögreglu.

E-kk-nf S-kk-nf.
S-155/2012

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 25. ágúst sl., síðan 12. september sl. og loks 26. september sl., með ákærum á hendur X, fyrst

„fyrir gripdeild og vopnalagabrot, með því að hafa þriðjudaginn 15. maí 2012, í verslun Lyfja og Heilsu að Glerártorgi á Akureyri, hrifsað til sín lyf, sem hann hafði fengið ávísuð á sig, án þess að greiða fyrir þau, en sú upphæð sem hann átti að greiða var að fjárhæð kr. 21.130 og fyrir að vera með í vörslum sínum þegar lögreglan handtók hann skömmu síðar á Glerárgötunni á Akureyri, opinn hníf í vasa sínum, en hann var 20 sentimetrar að heildarlengd.

Telst þetta varða við 245. gr. almennra hegningarlaga nr. 19, 1940 og 1. mgr. 30., gr. sbr. 1. mgr. 36. gr. vopnalaga nr. 16, 1998.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta upptöku á hníf þeim sem lögreglan handlagði við rannsókn þessa máls, samkvæmt 1. mgr. 37. gr. sömu laga.“

Næst er ákært fyrir

„þjófnað, með því að hafa laugardaginn 28. júlí 2012, vodka [svo!] pela af gerðinni Borzoi, 500 ml., að andvirði 3.540, úr Vínbúðinni að Hólabraut 3 á Akureyri.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Loks er ákært fyrir

,,gripdeild, með því að hafa föstudaginn 14. september 2012, í versluninni Apótekinu, Furuvöllum 17, hrifsað til sín lyf (30 töflur af Concerta), sem hann hafði fengið ávísuð á sig, án þess að greiða fyrir þau, en sú upphæð sem hann átti að greiða var að fjárhæð kr. 10.454.

Telst þetta varða við 245. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Málin voru sameinuð.

Við þingfestingu féll sækjandi frá ákæru fyrir vopnalagabrot. Ákærði afsalaði sér samt sem áður framangreindum hníf til lögreglustjóra.

Ákærði hefur komið fyrir dóm og játað sök. Með játningu hans, sem ekki er ástæða til að efa að sé sannleikanum samkvæm, er nægilega sannað að hann hafi gerst sekur um þá háttsemi sem í ákærum er lýst, með framangreindri breytingu og þar er rétt heimfærð til laga. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Sakaferill ákærða hefur ekki áhrif á refsingu hans fyrir framangreint brot. Ákveðst hún fangelsi í 45 daga, sem verður skilorðsbundið eins og greinir í dómsorði.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákærði, X, sæti fangelsi í 45 daga.

Fresta ber fullnustu refsingarinnar og skal hún falla niður að liðnum tveimur árum frá uppsögu þessa dóms að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.
S-157/2012

Mál þetta, sem dómtekið var þriðjudaginn 18. september sl., er höfðað með ákæru lögreglustjórans á Akureyri, útgefinni 25. ágúst sl. á hendur X;

,,fyrir þjófnað, með því að hafa sunnudagskvöldið 22. júlí 2012, stolið úr Samkaup/Strax, Borgarbraut 1, Akureyri, þremur beikon áleggsbréfum, 8 vanilludropaglösum og 18 kardimommuglös, samtals að verðmæti 9.508 krónur.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar sem lög leyfa.

Ákærði hefur fyrir dómi skýlaust viðurkenndi að hafa gerst sekur um þá háttsemi sem honum er gefin að sök í ákæru.

Með játningu ákærða, sem ekki er ástæða til að efa að sé sannleikanum samkvæm og kemur heim og saman við rannsóknargögn málsins, er nægilega sannað að hann hafi gerst sekur um þá háttsemi sem lýst er í ákæru og er þar rétt heimfærð til laga. Verður dómur lagður á málið án frekari sönnunarfærslu með heimild í 164. gr. laga nr. 88/2008 um meðferð sakamála.

Ákærði, sem er liðlega þrítugur, á nokkurn sakarferil að baki samkvæmt vottorði sakaskrár ríkisins. Sá hluti ferilsins sem hér skiptir máli og áhrif hefur á niðurstöðu þessa máls er að ákærði var þann 17. júlí sl., með sátt Sýslumannsins á Akureyri, gert að greiða 20.000 krónur í sekt til ríkissjóðs fyrir þjófnaðarbrot, sbr. 1. mgr. 244. gr. almennra hegningarlaga. Ákærði hefur í máli þessu á ný gerst sekur um þjófnaðarbrot og hefur fyrrgreind sátt ítrekunaráhrif, sbr. 1. mgr. 71. gr. almennra hegningarlaga. Þykir refsing ákærða að þessu virtu hæfilega ákveðin 30 daga fangelsi.

Í þessu máli er um smáræði að ræða, en jafnframt liggur fyrir að lögreglan tók þýfið af ákærða á vettvangi og kom því til skila til eiganda. Fyrir dómi lýsti ákærði yfir iðran vegna háttseminnar og staðhæfði jafnframt að hann hefði að undanförnu tekið sig á með hjálp nafngreindra fagaðila. Með hliðsjón af þess, sbr. og ákvæði. 1., 2. og 8. tl. 1. mgr. 70. gr. almennra hegningarlaga, þykir rétt að fresta fullnustu refsingarinnar og skal hún niður falla að liðnum tveimur árum frá uppkvaðningu dómsins að telja, haldi hann almennt skilorð 57. gr. hegningarlaganna nr. 19, 1940.

Dóm þennan kvað upp Ó-kk-nf Ó-kk-nf héraðsdómari

D Ó M S O R Ð :

Ákærði, X sæti fangelsi í þrjátíu daga, en fresta skal fullnustu refsingarinnar og hún niður falla að liðnum tveimur árum frá uppkvaðningu dómsins að telja, haldi ákærði almennt skilorð 57. gr. laga nr. 19, 1940 sbr. 4. gr. laga nr. 22, 1955.
S-184/2012

Mál þetta, sem var dómtekið 2.október s.l., höfðaði sýslumaðurinn á Akureyri hér fyrir dómi þann 12. september sl. með ákæru á hendur X;

„fyrir þjófnað, með því að hafa aðfaranótt föstudagsins 10. ágúst 2012, inni á veitinga- og skemmtistaðnum Kaffi Amor að Ráðhústorgi 9 á Akureyri, stolið handtösku, sem í var iPhone sími, vegabréf, greiðslukort og ýmiskonar snyrtivörur og flísjakka, en eigandi þessara muna hafði lagt þetta frá sér á borð inni á veitingastaðnum.

Telst þetta varða við 1. mgr. 244. gr. almennra hegningarlaga nr. 19, 1940.

Þess er krafist að ákærða verði dæmt til refsingar og til greiðslu alls sakarkostnaðar.“

Ákærða hefur komið fyrir dóm og játað sök. Með játningu hennar, sem ekki er ástæða til að efa að sé sannleikanum samkvæm, er nægilega sannað að hún hafi gerst sek um þá háttsemi sem í ákæru er lýst og þar er rétt heimfærð til laga. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Refsing ákærðu, sem ekki hefur sætt refsingu áður, þykir hæfilega ákveðin fangelsi í 30 daga. Eftir atvikum og með hliðsjón af ungum aldri og skýlausri játningu ákærðu þykir rétta að fresta framkvæmd refsingarinnar og skal hún niður falla að liðnum tveimur árum frá uppkvaðningu dómsins haldi ákærða almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Engan kostnað leiddi af rekstri málsins.

Dóm þennan kveður upp Ó-kk-nf Ó-kk-nf héraðsdómari.

D Ó M S O R Ð :

Ákærða, X, sæti 30 daga fangelsi, en fresta skal fullnustu refsingarinnar og hún niður falla að liðnum tveimur árum frá uppkvaðningu dómsins haldi hún almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.
S-195/2012

Mál þetta, sem dómtekið var 9. október s.l., hefur lögreglustjórinn á Akureyri höfðað hér fyrir dómi með ákæru, útgefinni 14. september s.l., á hendur X, og Z:

„fyrir líkamsárás, með því að hafa í sameiningu, aðfaranótt sunnudagsins 19. febrúar 2012, ráðist að [A], þar sem hann lá í rúmi sínu á Fosshóteli Dalvík, Skíðabraut 18 á Dalvík, og slegið ítrekað í andlitið, með þeim afleiðingum að hann hlaut bólgu og eymsli yfir vinstra kinnbeini, frá efrihluta gagnauga og niður á kinn og frá augabrún og aftur undir eyra, bólgu, skurðsár og hrufl á efri vör og neðri vör var bólgin og blóðhlaupin.

Telst þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981.

Þess er krafist að ákærði verði dæmdur til refsingar og til greiðslu alls sakarkostnaðar.“

Við þingfestingu málsins féll fulltrúi ákæruvalds frá þeirri verknaðarlýsingu að ákærðu hefðu ítrekað slegið brotaþola og var miðað við að þeir hefðu tuskað hann til með þeim afleiðingum sem lýst er í ákæru.

Af hálfu ákærðu var krafist vægustu refsingar sem lög leyfa.

Málavextir.

Ákærðu hafa hér fyrir dómi skýlaust viðurkennt sakargiftir samkvæmt ákæru líkt og þeim var breytt við meðferð málsins af hálfu ákæruvalds. Játningar ákærðu er í samræmi við rannsóknarskýrslur lögreglu, þ.á m. fyrirliggjandi áverkavottorð læknis.

Að framangreindu virtu þykir nægjanlega sannað að ákærðu hafi báðir gerst sekir um líkamsárás og að háttsemi þeirra varði við tilgreind lagaákvæði, 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981.

Samkvæmt vottorði sakaskrár ríkisins hafa ákærðu ekki áður gerst sekir um refsiverða háttsemi.

Við ákvörðun refsingar verður m.a. horft til þess að ákærðu stóðu saman að líkamsárásinni, sbr. að því leyti 1. tl. 1. mgr. en einnig 2. mgr. 70. gr. almennra hegningarlaga. Þykir refsing ákærðu hvors um sig hæfilega ákveðin 45 daga fangelsi. Með hliðsjón af skýlausum játningum ákærðu fyrir dómi, sbr. 9. tl. 1. mgr. 74. gr. hegningarlaganna, hreinum sakaferli, en einnig því að ljóst þykir að brotaþoli hafi náði fullum bata af eymslum sínum, þykir fært að fresta fullnustu refsinga ákærðu og niður falla að liðnum tveimur árum frá uppkvaðningu dómsins að telja, haldi þeir hvor um sig almennt skilorð hegningarlaganna nr. 19, 1940, sbr. 4. gr. laga nr. 22, 1955.

Dæma ber ákærðu til að greiða óskipt málskostnað, sem samkvæmt yfirliti ákæruvalds er 10.500 krónur.

Mál þetta var rekið með hliðsjón af 164. gr. laga nr. 88, 2008.

Dóm þennan kveður upp Ó-kk-nf Ó-kk-nf, héraðsdómari.

D Ó M S O R Ð :

Ákærðu, X og Z, sæti hvor um sig 45 daga fangelsi, en fresta skal fullnustu refsinga þeirra og niður falla að liðnum 2 árum frá uppkvaðningu dómsins, haldi þeir hvor um sig almennt skilorð 57. gr. almennra hegningarlaga nr. 19, 1940, sbr. 4. gr. laga nr. 22, 1955.

Ákærðu greiði óskipt sakarkostnað 10.500 krónur.
S-236/2012

Mál þetta, sem var dómtekið í dag, höfðaði sýslumaðurinn á Akureyri hér fyrir dómi þann 5. nóvember 20012 með ákæru á hendur X;

„fyrir líkamsmeiðingar af gáleysi og umferðarlagabrot, með því að hafa föstudaginn 10. ágúst 2012, ekið bifreiðinni [...] suður þjóðveg 1 í Öxnadal, við býlið Efstaland, án nægilegrar varúðar, og yfir á öfugan vegarhelming götunnar, þar sem hún ók á hjólreiðamanni [A], fæddan […] 1987, sem var að hjóla norður sama veg, með þeim afleiðingum að hann hlaut brot á C:2 og C:3 hálshryggjarliðum, brot á baugfingri vinstri handar og kramningsáverka á litlafingri og baugfingri vinstri handar, þar sem sinar höfðu slitnað í sundur.

Telst þetta varða við 219. gr. almennra hegningarlaga nr. 19,1940 og 1. mgr. 4. gr. og 1. mgr. 14. gr. sbr. 1. mgr. 100. gr. umferðarlaga nr. 50, 1987, með síðari breytingum.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar samkvæmt 101. gr. umferðarlaga nr. 50/1987, með síðari breytingum.“

Ákærða hefur komið fyrir dóm og játað sök. Með játningu hennar, sem ekki er ástæða til að efa að sé sannleikanum samkvæm, er nægilega sannað að hún hafi gerst sek um þá háttsemi sem í ákæru er lýst og þar er rétt heimfærð til laga. Verður lagður dómur á málið án frekari sönnunarfærslu en þegar hefur farið fram, með heimild í 164. gr. laga nr. 88/2008.

Ákærða er á áttræðisaldri. Hún hefur ekki sætt refsingum. Með tilliti til sakaferils hennar og aldurs, sbr. 4. og 5. tl. 1. mgr. 70. gr. almennra hegningarlaga nr. 19/1940, þykir rétt að fresta ákvörðun refsingar hennar skilorðsbundið eins og greinir í dómsorði.

Samkvæmt 1. mgr. 101. gr. umferðarlaga nr. 50/1987 með síðari breytingum ber að svipta ákærðu ökurétti. Ákveðst sviptingartíminn þrír mánuðir frá birtingu þessa dóms að telja.

Dæma ber ákærðu til að greiða allan kostnað sakarinnar, sem samkvæmt yfirliti nemur 13.800 krónum. Skipaður verjandi krafðist ekki þóknunar sér til handa.

Dóm þennan kveður upp E-kk-nf S-kk-nf héraðsdómari.

D Ó M S O R Ð :

Ákvörðun refsingar ákærðu, X, er frestað og skal hún falla niður að liðnum þrem árum frá uppsögu þessa dóms að telja, haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða er svipt ökurétti í þrjá mánuði frá birtingu dómsins að telja.

Ákærða greiði 13.800 krónur í sakarkostnað.
S-293/2011

Mál þetta, sem dómtekið var fimmtudaginn 12. janúar sl., er höfðað með ákæru lögreglustjórans á Akureyri, útgefinni 20. desember sl., á hendur X ...

„fyrir þjófnað, með því að hafa í byrjun nóvember 2011, stolið hjólbarða og felgu undan bifreiðinni [...], Subaru Impreza, sem stóð við bílasölu Toyota við Baldursnes á Akureyri.

Telst þetta varða við 1. mgr. 244. gr. almennra hegningarlaga nr. 19, 1949.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar sem lög leyfa.

I.

Ákærði hefur fyrir dómi skýlaust viðurkenndi að hafa gerst sekur um þá háttsemi sem honum er gefin að sök í ákæru.

Með játningu ákærða, sem ekki er ástæða til að efa að sé sannleikanum samkvæm og kemur heim og saman við rannsóknargögn málsins, er nægilega sannað að hann hafi gerst sekur um þá háttsemi sem lýst er í ákæru og er þar rétt heimfærð til laga. Verður dómur lagður á málið án frekari sönnunarfærslu með heimild í 164. gr. laga nr. 88/2008 um meðferð sakamála.

II.

Ákærði, sem aðeins er á átjánda ári, hefur áður gerst sekur um refsiverða háttsemi. Hann var þannig í nóvember 2009 dæmdur fyrir líkamsárás, sbr. 1. mgr. 217. gr. almennra hegningarlaga nr. 19, 1940, en ákvörðun um refsingu hans var frestað skilorðsbundið í tvö ár. Hann stóðst skilorðið að því er varðar það mál sem hér er til umfjöllunar. Í desember 2009 og í nóvember 2011 var ákærði dæmdur fyrir umferðarlagabrot, þar á meðal fíkniefna- og ölvunarakstur. Var hann í bæði skiptin dæmdur til að greiða sekt, en jafnframt var hann sviptur ökurétti tímabundið.

Ákærði hefur í máli þessu gerst sekur um þjófnað og þykir refsing hans hæfilega ákveðin 30 daga fangelsi. Eftir atvikum og með hliðsjón af ungum aldri og undanbragðalausri játningu þykir rétt að fresta framkvæmd refsingarinnar og skal hún niður falla að liðnum tveimur árum frá uppkvaðningu dómsins að telja haldi hann almennt skilorð 57. gr. hegningarlaganna nr. 19, 1940, sbr. 4. gr. laga nr. 22, 1955.

Engan kostnað leiddi af rekstri málsins.

Dóminn kveður upp Ó-kk-nf Ó-kk-nf héraðsdómari.

D ó m s o r ð :

Ákærði, X, sæti 30 daga fangelsi, en fresta skal fullnustu refsingarinnar og hún niður falla að liðnum tveimur árum frá uppkvaðningu dómsins að telja, haldi ákærði almennt skilorð 57. gr. laga nr. 19, 1940 sbr. 4. gr. laga nr. 22, 1955.
S-1274/2011

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 15. nóvember 2011 á hendur I-kk-þgf E-kk-þgf I-kk-þgf, Norðurbraut 29, Hafnarfirði, fyrir neðangreind hegningarlagabrot:

I.

Fyrir hylmingu, með því að hafa, föstudaginn 11. mars 2011, í íbúð sinni að Stapahrauni 2 í Hafnarfirði, haft í vörslum sínum rakspíra af gerðinni Hugo Boss, adidas skó og auðkennislykil vitandi að um þýfi væri að ræða og þannig haldið mununum ólöglega fyrir eiganda þeirra en framangreindum munum, sem lögregla fann við húsleit, var stolið í innbroti sem átti sér stað skömmu áður í annarri íbúð að Stapahrauni 2. Jafnframt fyrir að hafa á sama stað og tíma haft í vörslum sínum bankakort og persónuskilríki vitandi að um þýfi væri að ræða og þannig haldið mununum ólöglega fyrri eiganda þeirra en þeim var einnig stolið í framangreindu innbroti.

Telst þetta varða við 1. mgr. 254. gr. almennra hegningarlaga nr. 19/1940.

II.

Fyrir fjársvik, með því að hafa, föstudaginn 11. mars 2011, blekkt leigubifreiðarstjóra, til þess að aka sér frá Canal Hótel að Bæjarhrauni 4 í Hafnarfirði að Hagkaup í Skeifunni í Reykjavík og síðan að Stapahrauni 2 í Hafnarfirði, án þess að geta greitt fyrir fargjaldið, sem var 9.000 kr.

Telst þetta varða við 248. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1976. Sakaferill ákærða hefur ekki áhrif á refsingu í máli þessu. Þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til 1. mgr. 218. gr. laga nr. 88/2008 ber að dæma ákærða til að greiða sakarkostnað alls 112.076 krónur, þar með talda þóknun skipaðs verjanda síns, S-kk-ef A-kk-ef S-kk-ef hæstaréttarlögmanns að fjárhæð 77.434 krónur.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, I-kk-nf Ö-kk-nf I-kk-nf, sæti fangelsi í 30 daga, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 112.076 krónur í sakarkostnað þar með talda þóknun skipaðs verjanda S-kk-ef A-kk-ef S-kk-ef hæstaréttarlögmanns að fjárhæð 77.434 krónur.

S-kvk-nf B-kvk-nf
S-1287/2011

Mál þetta, sem dómtekið var 17. janúar sl., er höfðað með ákæru lögreglustjórans á höfuðborgarsvæðinu, útgefinni 22. nóvember 2011, á hendur P-x-x G-x-x, kt. 000000-0000, Nýbýlavegi 16, Kópavogi,

„I.

fyrir tilraun til þjófnaðar, með því að hafa aðfaranótt föstudagsins 4. mars 2011, í félagi við K-x-x C-x-x, kt. 000000-0000, brotist inn í bifreiðaverkstæði við Auðbrekku 4 í Kópavogi, með því að brjóta rúðu í húsnæðinu, og ætlað að nema þaðan á brott verðmæti, en hann var stöðvaður og handtekinn af lögreglu á vettvangi.

Telst þetta varða við 1. mgr. 244. gr., sbr. 20. gr. almennra hegningarlaga nr. 19/1940.

(007-2011-13555)

II.

Fyrir þjófnað, með því að hafa mánudaginn 14. mars 2011, stolið hamborgarhrygg að verðmæti 13.401 kr. úr verslun Nóatúns við Háaleitisbraut 68 í Reykjavík.

Þess er krafist að ákærði verði dæmdur til refsingar og til greiðslu alls sakarkostnaðar.“

Telst þetta varða við 1. mgr. 244. gr. almennra hegningarlaga nr. 19/1940.

Í málinu gerir G-kk-nf J-kk-nf, fyrir hönd Norvik hf., skaðabótakröfu að upphæð 13.401 kr. auk vaxta samkvæmt 8. gr. laga um vexti og verðtryggingu nr. 38/2001 fá 14. mars 2011 til 17. mars 2011 og dráttarvexti skv. 9. gr. sömu laga að liðnum mánuði frá 17. mars 2011 til greiðsludags.

(007-2011-16455)

Þess er krafist að ákærði verði dæmdur til refsingar og til greiðslu alls sakarkostnaðar.“

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Samkvæmt sakavottorði hefur ákærði ekki áður sætt refsingu hér á landi.

Við ákvörðun refsingar er litið til þess að ákærði hefur játað brot sín greiðlega. Þykir refsing hans hæfilega ákveðin fangelsi í 30 daga en með því að ákærði hefur ekki áður gerst brotlegur svo kunnugt sé þykir rétt að fresta fullnustu refsingarinnar og skal hún falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hengingarlaga nr. 19/1940.

Af hálfu bótakrefjanda var ekki sótt þing við þingfestingu málsins og féll bótakrafan því niður, sbr. 2. mgr. 174. gr. laga nr. 88/2008 um meðferð sakamála.

Enginn sakarkostnaður hefur hlotist ef meðferð málsins.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, P-x-x G-x-x, sæti fangelsi í 30 daga, en fullnustu refsingarinnar er frestað og skal hún falla niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940.

R-kvk-nf B-kvk-nf

Rétt endurrit staðfestir.

Héraðsdómur Reykjaness 2. febrúar 2012.